คณะกรรมการพัฒนาคุณภาพชีวิต อ.ด่านซ้าย จ.เลย ตรวจเยี่ยมให้กำลังใจผู้ป่วย ผู้พิการ และผู้ด้อยโอกาส
คณะกรรมการพัฒนาคุณภาพชีวิต อ.ด่านซ้าย จ.เลย ตรวจเยี่ยมให้กำลังใจผู้ป่วย ผู้พิการ และผู้ด้อยโอกาส
คณะกรรมการพัฒนาคุณภาพชีวิตอำเภอด่านซ้าย (พชอ.) โดยนายประยูร อรัญรุท นายอำเภอด่านซ้าย พร้อมด้วยนายลำดวน แก้วยม ผู้ใหญ่บ้านทุ่งเทิง นางสาวพรศิตรา คำนัน สมาชิกองค์การบริหารส่วนตำบลโป่งและคณะกรรมการหมู่บ้านทุ่งเทิง ต.โป่ง อ.ด่านซ้าย จ.เลย ได้ติดตามตรวจเยี่ยมผู้ป่วย ผู้พิการ และผู้ด้อยโอกาสและให้กำลังใจ ครอบครัว ของนายลำไพร คงศิลา (ผู้พิการ) และภรรยา นาง ศรินยา คงศิลา (ผู้ป่วยโรคมะเร็ง) ซึ่งครอบครัวนี้ มีฐานะยากจนเป็นผู้ด้อยโอกาส ดำรงชีพโดยอาศัยเบี้ยผู้พิการ และบัตรสวัสดิการแห่งรัฐ และมีลูกสาวหนึ่งคนพึ่งเรียนจบปริญญาตรีกำลังหางานทำ และวันนี้ได้มอบสิ่งของเครื่องอุปโภคบริโภค ในเบื้องต้น และ อบต.โป่ง  ได้งบประมาณจากสำนักงานพัฒนาสังคมและความมั่นคงของมนุษย์จังหวัดเลย เพื่อซ่อมแซมปรับปรุงที่อยู่อาศัย ซึ่งได้ดำเนินการไปบางส่วนและอำเภอด่านซ้ายพร้อมด้วยจิตอาสา " เราทำความ ดี ด้วยหัวใจ" จะเข้ามาดำเนินการให้แล้วเสร็จต่อไป ส่วนในด้านการประกอบอาชีพเพื่อเพิ่มรายได้นั้นได้สอบถามว่ามีความต้องการเลี้ยงปลา กบ ในบ่อ และมีความรู้และความสามารถทำได้ ซึ่งอำเภอจะประสานส่วนที่เกี่ยวข้องในการส่งเสริมอาชีพเพื่อเพิ่มรายได้ต่อไป 
ทั้งนี้ อำเภอด่านซ้าย มีแนวทางในการดูแลผู้ที่ด้อยโอกาส ที่ว่า "คนด่านซ้ายไม่ทอดทิ้งกัน" เพื่อให้ประชาชนมีคุณภาพชีวิตที่ดี และได้ให้ความสำคัญกับการช่วยเหลือดูแลผู้ด้อยโอกาส ตามนโยบายของรัฐบาลและวาระการขับเคลื่อนจังหวัดเลย ที่ว่า "จะไม่ทิ้งใครไว้อยู่ข้างหลัง"  และตามแนวทางการพัฒนาอำเภอที่ว่า "เมืองคุณธรรม ประเพณีวัฒนธรรมที่ล้ำค่า ธรรมชาติที่สวยงาม ประชาชนมีคุณภาพชีวิตที่ดี ด้วยการพัฒนาตามหลักทรงงานโครงการพระราชดำริ ดำรงวิถีชีวิตตามหลักปรัชญาของเศรษฐกิจพอเพียง"